Հավելված N 213

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՇԻՐԱԿԻ ՄԱՐԶԱՅԻՆ ԿԵՆՏՐՈՆԻ ԱՎԱԳ ՏԵՍՈՒՉ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Շիրակի մարզային կենտրոնի (այսուհետ՝ Կենտրոն) ավագ տեսուչ (այսուհետ՝ Ավագ տեսուչ) (ծածկագիրը՝ 70-26.24-Մ4-1)**1.2.** **Ենթակա և հաշվետու է**  Ավագ տեսուչն անմիջական ենթակա և հաշվետու է Կենտրոնի պետին․  **1.3. Փոխարինող պաշտոնի կամ պաշտոնների անվանումները** Ավագ տեսուչի բացակայության դեպքում նրան փոխարինում է Կենտրոնի գլխավոր տեսուչը.  **1.4. Աշխատավայրը** Հայաստան, Շիրակի մարզ, ք․ Գյումրի, Ղարսի խճուղի 15 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է տնտեսավարող սուբյեկտների հաշվառման, խորհրդատվության տրամադրման աշխատանքները, ինչպես նաև մասնակցում է ռեեստրներում գրանցման աշխատանքները. 2. իրականացնում է անասնաբուժական ուղեկցող փաստաթղթերի և արտահանման համար պահանջվող համապատասխանության տեղեկանքների 8-րդ ձև տրամադրման աշխատանքները․ 3. իրականացնում է մարզի տարածքում և Տեսչական մարմնի կողմից ստացված տեղեկատվությանը, բողոքներին, թեժ գծին ստացված զանգերին արձագանքման աշխատանքները. 4. իրականացնում է մարզի տարածքում և մարզից դուրս պետական, տեղական և ինքնակառավարման մարմինների կազմակերպությունների, ֆիզիկակական և իրավաբանական անձանց հետ աշխատանքային գործակցության և փաստաթղթաշրջանառության աշխատանքները. 5. իրականացնում է մարզի տարածքում պեստիցիդների նմուշառումների իրականացման և լաբորատոր փորձաքննության ներկայացման աշխատանքները. 6. ներկայացնում է առարկություններ և առաջարկություններ քննարկման ներկայացված գրությունների վերաբերյալ. 7. մասնակցում է մարզի տարածքում սննդամթերքի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառքի, կենդանիների աճեցման, պահման, փոխադրման, իրացման, վաճառքի, սպանդի, վերամշակման փուլերի և այդ գործընթացներում տնտեսավարողների գործունեության դիտարկումներ, մշտադիտարկումներ, ստուգումներ. 8. մասնակցում է մարզի տարածքում անասնաբուժական գործունեության, հանրապետությունում կենդանիների վարակիչ ու ոչ վարակիչ հիվանդությունների դեմ պայքարի համալիրում հակաանասնահամաճարակային և անասնաբուժասանիտարական կանխարգելիչ և հարկադիր միջոցառումների, սերոմոնիթորինգի աշխատանքների նկատմամբ վերահսկողության աշխատանքներին. 9. մասնակցում է մարզի տարածքում հակաանասնահամաճարակային միջոցառումների իրականացման համար անհրաժեշտ անասնաբուժական միջոցների, անասնաբուժական դեղամիջոցների պահպանման, բաշխման, օգտագործման, իրացման, վաճառքի գործընթացների նկատմամբ վերահսկողության աշխատանքներին. 10. մասնակցում է մարզի տարածքում գյուղատնտեսական կենդանիների հաշվառման և համարակալման, արհեստական սերմնավորման, բոնիտավորման աշխատանքների իրականացման, կենդանիների պահվածքի, անասնապահական շինությունների զոոհիգիենիկ և անասնաբուժասանիտարական նորմերի պահպանման նկատմամբ վերահսկողության աշխատանքներին. 11. մասնակցում է մարզի տարածքում Հայաստանի Հանրապետությունում պետական գրանցում չստացած, օգտագործումից հանված, ժամկետանց և արգելված, բնակչության առողջության և շրջակա միջավայրի համար վտանգավոր բույսերի պաշտպանության միջոցների իրացման, օգտագործման, վաճառքը բացառելու նկատմամբ վերահսկողության աշխատանքներին. 12. մասնակցում է իրավաբանական և ֆիզիկական անձանց հողային, արտադրական, առևտրային, պահեստային տարածքներում և կարգավորվող առարկաներում բույսերի պաշտպանությանն ուղղված միջոցառումների նկատմամբ վերահսկողության աշխատանքներին. 13. մասնակցում է մարզի տարածքում բույսերի պաշտպանության միջոցների և պարարտանյութերի արտադրության, պահպանման, փոխադրման, իրացման, վաճառքի, օգտագործման գործընթացներում բուսասանիտարական կանոնների և նորմերի պահանջների կատարման նկատմամբ վերահսկողության աշխատանքներին. 14. մասնակցում է սննդամթերքի, անասնաբուժական և բուսասանիտարական ենթահսկման ապրանքների ոչնչացման կամ օգտահանման գործընթացների նկատմամբ վերահսկողության աշխատանքներին. 15. մասնակցում է բույսերի կարանտին վնասակար և կարգավորվող ոչ կարանտին օրգանիզմներ հայտնաբերելու և դրանց հետագա տարածումը կանխարգելելու նպատակով բուսասանիտարական մշտադիտարկման աշխատանքներին․ 16. մասնակցում է մարզի տարածքում բուսասանիտարական ենթահսկման ապրանքներ արտադրող, իրացնող, փոխադրող, ներմուծող և արտահանող ֆիզիկական և իրավաբանական անձանց պետական բուսասանիտարական հաշվառման աշխատանքներին (ռեգիստրը). 17. մասնակցում է մարզի տարածքում անասնաբուժության, սննդամթերքի և կերի անվտանգության, բուսասանիտարիայի բնագավառներում Հայաստանի Հանրապետության օրենսդրությամբ սահմանված պահանջների խախտումների դեպքերում սննդամթերքի, սննդամթերքի հետ շփվող նյութերի, անասնաբուժական և բուսասանիտարական ենթահսկման ապրանքների արտադրություն, պահպանում, տեղափոխում, իրացում, վաճառք, կենդանիներ աճեցնող, փոխադրող, իրացնող, կենդանիների սպանդ իրականացնող անձանց գործունեության, տեխնոլոգիական սարքավորումների օգտագործման, շահագործման և տեխնոլոգիական գործընթացների կասեցման կամ արգելման, բացահայտված խախտումները և թերությունները վերացնելու նպատակով պարտադիր կատարման հանձնարարականների, առաջադրանքների սահմանման, արտադրանքի իրացման կասեցման կամ արգելման, խախտումների վերացման կարգադրագրերի արձակման, օրենքով սահմանված կարգով վարչական պատասխանատվության միջոցների կիրառման աշխատանքներին. 18. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին․ 19. մասնակցում է մնացորդային նյութերի հսկողության նպատակով նմուշառման և լաբորատոր փորձաքննության ներկայացման աշխատանքներին․ 20. մասնակցում է սննդամթերք տեղափոխող փոխադրամիջոցների համար սանիտարական անձնագրերի տրամադրման աշխատանքներին.   **Իրավունքները՝**   * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Կենտրոնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * մասնակցել Կենտրոնի գործունեության ոլորտին, վերջինիս վերապահված գործառույթների առավել արդյունավետ կատարման նպատակով կազմակերպվող որակավորման և վերապատրաստման ուսուցումներին․ * տնտեսվարող սուբյեկտի ներկայացուցչի մասնակցությամբ անարգել մուտք գործել գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ՝ օրենքով նախատեսված դեպքերում․ * սննդամթերքի անվտանգության ապահովման նպատակով ստուգումների անցկացման ընթացքում տնտեսավարող սուբյեկտից պահանջել ստուգման նպատակներին անմիջականորեն առնչվող փաստաթղթեր, տվյալներ և այլ տեղեկություններ, բացատրություններ, տեղեկանքներ, ինչպես նաև վերցնել փաստաթղթեր, կրկնօրինակներ, լուսապատճեններ, իրեր, փորձանմուշներ և այլ անհրաժեշտ նյութեր, որոնք անմիջականորեն առնչվում են ստուգման նպատակներին և չեն խոչընդոտում տնտեսավարող սուբյեկտի բնականոն աշխատանքին. * հանցագործության հատկանիշներով օրենսդրության խախտման դեպքերի մասին իրավապահ մարմիններին իրազեկելու վերաբերյալ Կենտրոնի պետին առաջարկություն ներկայացնել․ * մասնակցել Կենտրոնի առջև դրված խնդիրների և գործառույթների իրականացման հետ կապված հարցերի քննարկման նպատակով կազմակերպված խորհրդակցություններին, աշխատանքային և մասնագիտական քննարկումներին, ինչպես նաև Տեսչական մարմնի իրավասությանը վերապահված խնդիրների, գործառույթների հետ կապված ժողովներին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * սննդամթերքի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառքի, կենդանիների աճեցման, պահման, փոխադրման, իրացման, վաճառքի, սպանդի, վերամշակման փուլերի և այդ գործընթացներում տնտեսավարողների գործունեության դիտարկումներ իրականացնելու նպատակով կազմել դիտարկման ստուգաթերթ․ * հավաքել դիտարկում կամ ստուգում իրականացնելու նպատակով կազմվող դիտարկման կամ ստուգման ստուգաթերթով սահմանված տվյալներ․ * դիտարկման ընթացքում սննդամթերքի, սննդամթերքի հետ անմիջական շփման մեջ գտնվող նյութերի մակնշմանը և պիտանիության ժամկետին ներկայացվող պահանջներին անհամապատասխանության հայտնաբերման դեպքում կասեցնել իրացումը (վաճառքը) և ցուցումներ տրամադրել հայտնաբերված անհամապատասխանությունները վերացնելու վերաբերյալ․ * ուսումնասիրել քաղաքացիների, կազմակերպությունների, պետական և տեղական ինքնակառավարման մարմինների բողոքներն ու դիմումները և դրանց ընթացք տալ և պատրաստել վերջիններիս կողմից ներկայացված գրությունների, դիմումների պատասխանների նախագծեր. * պատրաստել Կետրոնի վարչական իրավախախտումների գործերի քննության համար անհրաժեշտ փաստաթղթեր, վարչական իրավախախտումների տուգանքի որոշման նախագծեր․ * ուսումնասիրել Կենտրոնի գործառույթները կանոնակարգող և գործառույթների իրականացմանն առնչվող իրավական ակտերը և առաջարկություններ ներկայացնել իր գործունեության ոլորտում առկա օրենսդրական բացերը վերացնելու ուղղությամբ. * Կենտրոնի պետին պարբերաբար ներկայացնել հաշվետվություն, զեկուցագրեր իրեն վերապահված գործառույթների, գործունեության ոլորտում իրականացվող և արդեն իսկ կատարված աշխատանքների վերաբերյալ․ * նախապատրաստել առաջարկություններ, տեղեկանքներ, հաշվետվություններ, զեկու­ցագրեր և այլ գրություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիա | Շրջակա միջավայրի պահպանություն |   *Կամ*   |  |  |  |  |  |  | | --- | --- | --- | --- | --- | --- | | 1․ | Ուղղու-թյուն | Բնական գիտություն-ներ, մաթեմատիկա և վիճակագրու-թյուն | Գյուղատնտեսու-թյուն, անտառային տնտեսություն, ձկնային տնտեսություն և անասնաբուժություն | Սոցիալական գիտություններ, լրագրություն և տեղեկատվական գիտություններ | Կրթություն | | 2. | Ոլորտ |  |  |  | Կրթություն | | 3. | Ենթաոլորտ |  |  |  | Առարկայական ուղղվածությամբ մանկավարժություն |   Որակավորման աստիճանը՝ մագիստրոս  *Կամ*   |  |  |  |  |  | | --- | --- | --- | --- | --- | | 1․ | Ուղղություն | Գործարարություն, վարչարարություն և իրավունք | Առողջապահություն և սոցիալական աշխատանք | Ճարտարագիտություն, արդյունաբերություն և շինարարություն | | 2. | Ոլորտ |  | Առողջապահություն | Արդյունաբերություն և տեխնոլոգիա |   Որակավորման աստիճանը՝ մագիստրոս  **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` մեկ տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Խնդրի լուծում 2. Հաշվետվությունների մշակում 3. Տեղեկատվության հավաքագրում, վերլուծություն 4. Բարեվարքություն   **Ընտրանքային կոմպետենցիաներ՝**   1. Կոնֆլիկտների կառավարում 2. Բողոքների բավարարում 3. Ժամանակի կառավարում 4. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության համար:  **4.2. Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության շրջանակներում:  **4.3. Գործունեության ազդեցությունը**  Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:  **4.4. Շփումները և ներկայացուցչությունը**  Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրների լուծման մասով տալիս է մասնագիտական առաջարկություն և մասնակցում է կառուցվածքային ստորաբաժանման առջև դրված խնդիրների լուծմանը: |